**Zápisnica**

**zo zasadnutia Komisie výstavby, regionálneho rozvoja a ochrany životného prostredia, konanej dňa 29.1.2018 v zasadacej miestnosti Obecného úradu Bohdanovce nad Trnavou**

**Prítomní: :** Peter Mračka

 Ing. Ľubomír Kvetan

 Ing. Ľuboš Dušek

 Jozef Kavický

 Miroslav Sučák – starosta obce

Program:

1. Privítanie starostu obce, kontrola úloh
2. Starosta obce informoval o problematike - Zberný dvor- odovzdanie staveniska Zberného dvora 09.01.2018, započatie výstavby, predpokladaný dátum ukončenia 31.03.2018. Stavebné práce prebiehajú pod permanentnou kontrolou Obecného úradu, technika zberného dvora bola dodaná koncom decembra : traktor, vlečka, kontajnery 4 ks, nakladač. Posýpacia nadstavba zabezpečená z vlastných zdrojov. Projektová dokumentácia bola na podnet obce prepracovaná v objekte mostovej váhy. ( Bola stavebnou komisiou vykonaná kontrola namieste ).
3. Starosta obce informoval o problematike telocvične, stavebnou komisiou bola vykonaná kontrola stavby na mieste, z dôvodu identifikácie vady stavby v priestore telocvične, kde sa vyskytol problém existencie vlhkosti muriva v mieste vnútorného rohu. Predbežná analýza identifikovala možnosť vzniku rosného bodu v mieste železobetónového nosného prvku – stĺpu. Daný stav bol zdokumentovaný , dodávateľ stavby bol vyzvaný k predloženiu návrhu krokov na odstránenie závady. Stavebná komisia pripravila k danému problému možný návrh riešenia odstránenia, z ktorým bude oslovený dodávateľ stavby.
4. Starosta obce informoval, že problematika odkanalizovania časti „ Mladého potoka“ bola po rozsiahlej diskusii uzavretá kompromisným riešením, kde majiteľ pozemkov p. Šinka s manželkou sú ochotní uvoľniť časť svojho pozemku pre realizáciu tohto diela zámenou za uvoľnenie časti obecného pozemku na vytvorenie parkovacích miest v blízkosti novobudovaného bytového domu rovnakým investorom. Komisia sa stotožnila s predloženým návrhom.
5. Bola podaná informácia starostu obce o plánovanej investícii výstavby vodovodu IBV Horný mlyn, podľa PD na stavebné povolenie. K danej téme boli zvolaní vlastníci pozemkov 13.01.2018, k možnosti spolufinancovania na vykrytie nákladov v hodnote DPH z vysúťaženej ceny. Vlastníci boli oslovení listom, kde sú žiadaní o vyjadrenie. Podmienkou realizácie diela je vykonanie archeologického prieskumu. Po realizácii vodovodu bude vyspravená prístupová komunikácia so spevneným povrchom s použitého odfrézovaného asfaltu s asfaltovým nástrekom.
6. Starosta obce informoval o darovacej zmluve v časti pozemku v dotyku IBV Horný mlyn II, ktorého vlastníci sú dedičia po zosnulom Milanovi Martišovičovi.
7. Starosta obce informoval, že stoka A6 bude 01.02.2018 kolaudovaná, následne bude investícia uvedená do prevádzky.
8. Starosta obce informoval, že plánovaná investícia p. Tarkoša bude povolená po doplnení PD o chýbajúce náležitosti, ako i  doplnenie DI ohľadom vjazdu z priľahlej komunikácie.
9. Starostom obce bola otvorená diskusia riešenia zmeny územného plánu v zastavanom území – Za humnami, podľa posledného vývoja stanovísk majiteľov pozemkov.
10. Starosta obce informoval o možnosti dostavby a rekonštrukcie Materskej školy, v alternatívach , čo najlepšieho využitia finančných prostriedkov ( zateplenie, dostavba – zvýšenie kapacity...), komisia sa s predloženými návrhmi stotožňuje.
11. Starosta obce informoval o postupe riešenia situácie spojenej s nepovoleným výrubom v lokalite Na doline, v dotyku s katastrálnym územím Dolnej Krupej.
12. Bol opäť podaný projekt splašková kanalizácie v obci, zástupca Enviromentálneho fondu žiada vylúčiť s projektu kanalizačné prípojky a nahradiť ich len kanalizačnými odbočkami, situácia je v riešení.

Stavebné konania:

 - Oznámenie o začatí kolaudačného konania- kanalizácia Stoka A-6,

 - Rozhodnutie o umiestnení stavby- Cyklotrasa,

 - Rozhodnutie OR PZ, Dopravný inšpektorát- povolenie zriadenia vjazdu z MK

Vypracoval :

 Dušek Luboš, 29.01.2018